cyanic-selkie/wikianc huggingface dataset:
โฆเซ เด ปาลาฟอกซ์
ชีวิตช่วงต้น
เขาเกิดในเมืองซาราโกซา แคว้นอารากอน ประเทศสเปน เขาได้เข้าเรียนในโรงเรียนซาราโกซาและได้เป็นทหารเมื่ออายุยังหนุ่ม
ในช่วงปี ค.ศ. 1808 เขาได้เป็นรองผู้หมวด ภายใต้สังกัดของพระเจ้าเฟร์นันโดที่ 7 หลังจากที่เขาทำภารกิจอารักขาพระเจ้าเฟร์นันโดที่ 7 ไปยังเมืองบายอน เขาก็หนีกลับสเปน และได้เป็นหัวหน้าขบวนการผู้รักชาติในแคว้นอารากอน พร้อมกับได้ประกาศเป็นผู้ว่าราชการจังหวัดในเมืองซาราโกซา ในช่วงที่เขากำลังระดมหาทุนอยู่นั้น ก็ได้ประกาศศึกกับฝรั่งเศสซึ่งในตอนนี้ได้บุกรุกกาตาลุญญากับนาวาร์
การล้อมซาราโกซา
เขาได้สร้างโรงงานผลิตอาวุธและดินปืนขนาดเล็ก และรวบรวมผู้คนได้ 30,000 คน จากนั้นเขากับพี่ชาย ก็ได้ไปป้องกันเมืองจากการโจมตีของกองทัพฝรั่งเศส ที่นำทัพโดย นายพลเลอแฟฟวร์กับนายพลแวร์ดีเย ซึ่งผลการรบคือ ฝ่ายสเปนได้รับชัยชนะ ในทั้งนี้ ได้มีสตรีคนหนึ่ง ชื่อ อากุสตินา เด อารากอน ได้ยิงปืนใหญ่เข้าโจมตีทหารฝรั่งเศสอย่างกล้าหาญ ทั้งนี้ เรื่องราวของเธอได้รับการนำมาสร้างเป็นภาพยนตร์ในปี ค.ศ. 1950
จากนั้น เขาก็ได้พยายามเปิดการยุทธ์กับทหารฝรั่งเศสอยู่เนือง ๆ จนกระทั่งเขาต้องกลับไปป้องกันเมืองซาราโกซา เมื่อนโปเลียนนำทัพใหญ่บุกมาด้วยตนเอง เขาได้ป้องกันเมืองนานถึง 3 เดือน และเป็นฝ่ายพ่ายแพ้ ในตอนนั้นเขาต้องระทมทุกข์กับการติดเชื้อและถูกจำคุกในเมืองแว็งแซนจนถึงเดือนธันวาคม ค.ศ. 1813
ในชีวิตบั้นปลาย
เดือนมิถุนายน ค.ศ. 1814 เขาได้รับการแต่งตั้งเป็นขุนพลพันเอก แต่เขาก็ถอยห่างจากตำแหน่งนั้นและอุทิศตัวในการทำบำเพ็ญประโยชน์ ในช่วงปี ค.ศ. 1820 เขาได้เป็นหัวหน้าทหารรักษาพระองค์ เขาอยู่ในตำแหน่ง 3 ปี ก็ถูกพระเจ้าเฟร์นันโดปลดออกจากตำแหน่ง
เขาอยู่ในชีวิตเกษียณอยู่นาน จนกระทั่งได้รับอวยยศจากสมเด็จพระราชินีมารีอา กริสตีนา ให้เป็นดยุคที่ 1 แห่งซาราโกซา เขาเริ่มเข้าสู่การเมืองในปี ค.ศ. 1836 จนกระทั่งเขาเสียชีวิต
เฟเดริโก ฟาซิโอ
เฟเดริโก ฆูเลียน ฟาซิโอ (Federico Julián Fazio; เกิด 17 มีนาคม ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับโรมา
ฟาซิโอเริ่มอาชีพโดยลงเล่นให้กับเฟร์โรการ์ริลโอเอสเต จากนั้นเซ็นสัญญากับเซบิยาใน ค.ศ. 2007 โดยลงเล่นเป็นเวลา 9 ปี ทำได้ 15 ประตู ต่อมาในเดือนสิงหาคม ค.ศ. 2014 จึงย้ายไปเล่นให้กับทอตนัมฮอตสเปอร์ และย้ายกลับไปเล่นกับเซบิยาอีกครั้งด้วยสัญญายืมตัว และใน ค.ศ. 2016 เขาได้ย้ายมาเล่นให้กับโรมาในเซเรียอา
ฟาซิโอลงเล่นทีมชาตินัดแรกให้กับอาร์เจนตินาใน ค.ศ. 2011 และเป็นผู้เล่นอาร์เจนตินาชุดฟุตบอลโลก 2018
เซบิยา
ฟาซิโอเกิดที่บัวโนสไอเรส เริ่มต้นอาชีพโดยเล่นให้กับเฟร์โรการ์ริลโอเอสเตในปริเมรา เบ นาซิโอนัล ใน ค.ศ. 2005 จากนั้นจึงถูกเซบิยาซื้อตัวในช่วงปลายปี ค.ศ. 2007 และใช้เวลาส่วนใหญ่ในการลงเล่นให้กับทีมสำรองซึ่งเขามีส่วนช่วยให้ทีมเลื่อนชันสู่เซกุนดาดิบิซิออน
ฟาซิโอเริ่มต้นฤดูกาล 2007–08 ด้วยการลงทะเบียนให้กับเซบิยาทั้งทีมหลักและทีมสำรอง อย่างไรก็ตามจากการขาดหายไปของฆาบิ นาบาร์โร และฌูว์ลีแย็ง แอ็สกูว์เด เนื่องจากอาการบาดเจ็บ ทำให้เขากลายเป็นส่วนสำคัญในการพาทีมเข้าไปแข่งยูฟ่าคัพ ฟาซิโอลงเป็นตัวจริงนัดแรกให้กับเซบิยาเมื่อวันที่ 25 สิงหาคม ค.ศ. 2007 ในนัดเปิดฤดูกาล โดยทีมเอาชนะเฆตาเฟไปได้ 4–1
เมื่อวันที่ 7 พฤษภาคม ค.ศ. 2008 ฟาซิโอทำประตูแรกในการลงเล่นให้กับเซบิยาในนัดที่ทีมเอาชนะราซินเดซันตันเดร์ 3–0 และทำได้สองประตูในนัดนั้น และทำประตูที่สามได้ในนัดถัดมาที่เอาชนะเรอัลเบติส 2–0 โดยทั้งสองเกมเขาเล่นในตำแหน่งกองกลางตัวรับ
วันที่ 14 พฤษภาคม ค.ศ. 2014 ฟาซิโอได้ลงเล่นในนัดชิงชนะเลิศยูฟ่ายูโรปาลีก โดยพบกับไบฟีกา หลังจากในเวลาปกติและช่วงต่อเวลาพิเศษจบลงด้วยผล 0–0 จึงตัดสินด้วยการยิงลูกโทษ และเซบิยาเอาชนะไปได้ 4–2 ได้แชมป์ยูฟ่ายูโรปาลีกเป็นครั้งที่ 3
ทอตนัมฮอตสเปอร์
เมื่อวันที่ 26 สิงหาคม ค.ศ. 2014 เซ็นสัญญากับทอตนัมฮอตสเปอร์ ด้วยค่าตัว 8 ล้านปอนด์ โดยสัญญามีระยะเวลา 4 ปี ในวันที่ 18 ตุลาคม เขาได้ลงนัดแรกในพรีเมียร์ลีกให้กับทอตนัมฮอตสเปอร์ในนัดที่พบกับแมนเชสเตอร์ซิตี และได้ใบแดงในนัดแรกที่ลงเล่น
วันที่ 31 มกราคม ค.ศ. 2016 หลังจากเขาได้ลงเล่นเพียงนัดเดียวในฤดูกาล 2015–16 ฟาซิโอได้กลับไปเล่นให้กับเซบิยาด้วยสัญญายืมตัว 5 เดือน เขาถูกไล่ออกในนาที 24 ของนัดแรกที่กลับไปเล่นให้กับเซบิยาในนัดที่เสมอกับเซลตาเดบิโก 1–1
โรมา
เมื่อวันที่ 3 สิงหาคม ค.ศ. 2016 ฟาซิโอถูกยืมตัวไปยังโรมา และซื้อขาดเมื่อจบฤดูกาลเป็นเงิน 3.2 ล้านยูโร เขาได้ลงเล่นให้กับโรมาเป็นครั้งแรกในนัดที่พบกับอูดีเนเซ โดยลงเล่นเป็นเวลา 10 นาที
การเล่นทีมชาติ
ฟาซิโอมีส่วนสำคัญกับทีมชาติอาร์เจนตินา อายุไม่เกิน 20 ปี ในการคว้าแชมป์ฟุตบอลโลกเยาวชนอายุไม่เกิน 20 ปี 2007 และในปีถัดมาเขาได้ชนะเลิศเหรียญทองในการแข่งขันโอลิมปิกฤดูร้อน 2008
ฟาซิโอลงเล่นนัดแรกให้กับทีมชุดใหญ่เมื่อวันที่ 1 มิถุนายน ค.ศ. 2011 ในนัดกระชับมิตรที่แพ้ให้กับไนจีเรีย 1–4 เขาทำประตูแรกในนามทีมชาติได้ในนัดที่ชนะสิงคโปร์ 6–0 เมื่อวันที่ 13 มิถุนายน ค.ศ. 2017
ฟาซิโอถูกเรียกติดทีมชาติในการแข่งขันฟุตบอลโลก 2018 และได้ลงสนามครั้งแรกในฟุตบอลโลก จากการถูกเปลี่ยนไปแทนมาร์โกส โรโฆ ในนาทีที่ 46 ของรอบ 16 ทีมสุดท้ายในนัดที่แพ้ฝรั่งเศส 3–4
สโมสร
เซบิยาอัตเลติโก
เซบิยา
ทีมชาติ
อาร์เจนตินา รุ่นอายุไม่เกิน 20 ปี
อาร์เจนตินา รุ่นอายุไม่เกิน 23 ปี
แหล่งข้อมูลอื่น
1987
หยาง โย่วหนิง
โทนี่ หยาง (, Tony Yang; เกิด 30 สิงหาคม พ.ศ. 2525) เป็นนักแสดงชาวไต้หวันที่มีชื่อเสียงจากบทบาทภาพยนตร์เรื่องแรกของเขาในเรื่อง ฟอร์มูลา 17 (2004 ) ซึ่งเขาได้รับรางวัลม้าทองคำ สาขานักแสดงหน้าใหม่ยอดเยี่ยม เขายังเป็นที่รู้จักจากบทบาทของเขาในบ็อกซ์ออฟฟิศยอดฮิตของไต้หวันเรื่อง โซนโปรไซต์ (2013) และ เดวิด โลมัน (2013) รวมถึงการแสดงในละครโทรทัศน์เรื่อง คริสตัล บอยส์ (2003) โฮลี่รัดจ์ (2006) และ เอ็กซ์-บอยเฟรนด์ (2011)
นายกรัฐมนตรีรัสเซีย
ประธานรัฐบาลแห่งสหพันธรัฐรัสเซีย (Председатель Правительства Российской Федерации) หรือตามบริบทสากลหมายถึง นายกรัฐมนตรี (Премьер-министр) เป็นตำแหน่งที่ทรงอำนาจเป็นอันดับสองของสหพันธรัฐรัสเซียรองจากประธานาธิบดี ซึ่งได้บัญญัติไว้ในมาตรา 24 แห่งรัฐธรรมนูญสหพันธรัฐ นายกรัฐมนตรีรับผิดชอบในด้านบริหารรัฐกิจให้เป็นไปตามเจตนารมณ์ของรัฐธรรมนูญและคำสั่งประธานาธิบดี เสนอชื่อคณะรัฐมนตรีและเสนอชื่อเพื่อแต่งตั้งเจ้าหน้าที่รัฐระดับสูงให้ประธานาธิบดีพิจารณาแต่งตั้ง ดูแลกิจการภายในประเทศ ลงนามในกฤษฎีกาต่าง ๆ มอบหมายหน้าที่ให้แก่คณะรัฐบาล และโดยตำแหน่งแล้ว นายกรัฐมนตรียังเป็นสมาชิกสภาความมั่นคง, สมาชิกคณะผู้นำรัฐบาลในเครือรัฐเอกราช, สมาชิกคณะรัฐสูงสุดของรัฐสหภาพรัสเซียและเบลารุส, สมาชิกสภาประชาคมเศรษฐกิจยูเรเซีย
นายกรัฐมนตรีได้รับการแต่งตั้งจากประธานาธิบดีโดยการยินยอมของรัฐสภา ต่างจากหลายประเทศที่แต่งตั้งโดยตรงจากรัฐสภา นายกรัฐมนตรีไม่มีวาระการดำรงตำแหน่ง และต้องเป็นผู้ถือสัญชาติรัสเซียเพียงสัญชาติเดียวเท่านั้น ประธานาธิบดีจะต้องเสนอชื่อนายกรัฐมนตรีภายในสองสัปดาห์หลังจากตำแหน่งนายกรัฐมนตรีว่างลงให้รัฐสภาให้ความยินยอม หากสภาไม่ให้ความยินยอมประธานาธิบดีต้องเสนอชื่อบุคคลใหม่ภายในหนึ่งสัปดาห์ โดยที่รัฐสภาสามารถไม่ให้ความยินยอมได้ไม่เกินสามครั้ง หากครบสามครั้งแล้วประธานาธิบดีสามารถแต่งตั้งนายกรัฐมนตรีโดยปราศจากความยินยอมจากสภาได้ทันที สภาไม่มีอำนาจใด ๆ ที่จะถอดถอนตำแหน่งนี้ได้จนกว่าจะเข้าสู่หกเดือนสุดท้ายของวาระประธานาธิบดี ยกเว้นในยามสงครามหรือภาวะฉุกเฉิน รัฐสภาอาจเสนอญัตติให้ถอดถอนนายกรัฐมนตรีได้
รัฐสภาของรัสเซียมีการลงมติขอคำยินยอมแต่งตั้งนายกรัฐมนตรีไป 17 ครั้ง ซึ่งสภาลงมติยินยอมไป 12 ครั้ง ไม่ยินยอมไป 5 ครั้ง
เยปีฟัน
เยปีฟัน (Епифань; Yepifan) เป็นชุมชนนคร (urban locality; หมายถึงนิคมคนทำงาน) ในเขตกีมอฟสกี แคว้นตูลา ประเทศรัสเซีย ตั้งอยู่ริมฝั่งของแม่น้ำดอน ราว 16 km ทางตะวันออกเฉียงใน้ของกีมอฟสก์ และ 78 km ทางตะวันออกเฉียงใต้ของตูลา ใกล้กันกับทุ่งกูลีโกโว
เยปีฟันก่อตั้งขึ้นโดยเจ้าชาย อีวัน มัสตีสลาฟสกี ผู้เป็นญาติของอีวันผู้เลวร้าย โดยตั้งขึ้นเป็นปราการเพื่อป้องกันการรุกรานจากชาวตาตาร์ไครเมีย เป็นส่วนหนึ่งของพรมแดนอาบาติสใหญ่ ชาวเมืองเยปีฟันสนับสนุนอีวัน โบลอตนีกอฟ ในช่วงยุคสมัยแห่งปัญหา เมืองถูกถล่มราบโดยการนำของอีวัน ซารูตสกี และชาวตาตาร์ ในหลายครั้ง โดยมีบันทึกการโจมตีเมืองโดยชาวตาตาร์ครั้งสุดในปี 1659 ปีเตร์มหาราช มีประสงค์จะเชื่อแม่น้ำดอนกับแม่น้ำวอลกาผ่านระบบทางน้ำและคูคลองที่มีจุดศูนย์อยู่ที่เยปีฟัน ต่อมาเป็นที่ประจักษ์ว่าโครงการคลองอีวานอฟสกีนั้นไม่สามารถนำมาใช้เพื่อการเดินเรือได้ โครงการที่เยปีฟันจึงถูกล้มเลิกไป
ในศตวรรษที่ 19 เยปีฟันเป็นศูนย์กลางของ ยูเยซด์ ซึ่งเป็นที่รู้จักจกงานประจำปี อาสนวิหารนักบุญนิโกลัส สร้างขึ้นด้วยสถาปัตยกรรมนีโอคลาสสิก และประกอบพิธีเสกในปี 1850 เป็นจุดหมายตาสำคัญของเยปีฟัน
ปูวาร์
ปูวาร์ (പൂവാർ; อักษรโรมัน: Poovar) เป็นเมืองท่องเที่ยวในเนยยัตตินกระ อำเภอติรุวนันตปุรัม รัฐเกรละ ประเทศอินเดีย ตั้งอยู่ที่ปลายเกือบทางใต้สุดของติรุวนันตปุรัม เป็นรองแค่หมู่บ้านโปจิยูร์ ซึ่งอยู่ถัดไปทางใต้ ชื่อเมือง poo-var เป็นการเชื่อมกันของคำภาษามลยาฬัมคำว่า "ดอกไม้" และ "แม่น้ำ"
ปูวาร์ในอดีตเป็นศูนย์กลางการค้าของไม้, ไม้หอม, งาช้าง และเครื่องเทศ เชื่อกันว่ากองเรือที่มีกษัตริย์โซโลมอนแห่งอิสราเอลเป็นเจ้าของ ได้มาจอดเทียบท่าในโอเฟียร์ ที่ซึ่งนักวิชาการบางส่วนเชื่อว่าหมายถึงปูวาร์
ประเทศไทยใน พ.ศ. 2460
เหตุการณ์ที่เกิดขึ้นใน พ.ศ. 2460 (ค.ศ. 1917) ในประเทศไทย เป็นปีที่ 136 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2459 (1 มกราคม - 31 มีนาคม) และ 2460 (1 เมษายน - 31 ธันวาคม) ในแบบปัจจุบัน
ทางหลวงเอเชียสาย 65
ทางหลวงเอเชียสาย 65 (AH65) เป็นถนนในโครงข่ายทางหลวงสายเอเชีย ระยะทาง 1,250 กิโลเมตร (781 ไมล์) จากเมือง Kashgar เขตปกครองตนเองซินเจียงอุยกูร์ ประเทศจีน ถึงเมือง Termez ประเทศอุซเบกิสถาน
กีฬาทางอากาศในกีฬาแห่งชาติ ครั้งที่ 47
กีฬาทางอากาศในกีฬาแห่งชาติ ครั้งที่ 47 เป็นการแข่งขันกีฬาทางอากาศที่จัดขึ้นในจังหวัดศรีสะเกษ กำหนดแข่งขันระหว่างวันที่ 15–23 มีนาคม พ.ศ. 2565 โดยได้จัดขึ้นที่สนามองค์การบริหารส่วนตำบลลิ้นฟ้า อำเภอยางชุมน้อย ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 60 เหรียญ
ทางหลวงเอเชียสาย 64
ทางหลวงเอเชียสาย 64 (AH64) เป็นถนนในโครงข่ายทางหลวงสายเอเชีย ระยะทาง 1,666 กิโลเมตร (1,041 ไมล์) จากเมืองเปียโตปัฟล์ ประเทศคาซัคสถาน ถึงเมือง Barnaul ประเทศคาซัคสถาน เชื่อมต่อระหว่างทางหลวงเอเชียสาย 6 และทางหลวงเอเชียสาย 62 กับทางหลวงเอเชียสาย 4 เข้าด้วยกัน
กุสตาวู เฌียเนตชี
กุสตาวู กาบรัล นาร์ซีซู เฌียเนตชี (Gustavo Cabral Narciso Gianetti; 21 พฤษภาคม ค.ศ. 1979 —) เป็นนายแบบและผู้เข้าแข่งขันประกวดจากประเทศบราซิล เขาเป็นผู้ชนะมิสเตอร์เวิลด์ 2003 จัดขึ้นในลอนดอน ประเทศอังกฤษ เมื่อวันที่ 9 สิงหาคม ค.ศ. 2003
แหล่งข้อมูลอื่น
1979
ทางหลวงเอเชียสาย 66
ทางหลวงเอเชียสาย 66 (AH66) เป็นถนนในโครงข่ายทางหลวงสายเอเชีย ระยะทาง 995 กิโลเมตร (622 ไมล์) จากพรมแดนในเขตปกครองตนเองซินเจียงอุยกูร์ ประเทศจีน ถึงเมืองดูชานเบ ประเทศทาจิกิสถาน เชื่อมต่อระหว่างทางหลวงเอเชียสาย 4 (ทางหลวงแผ่นดินจีนหมายเลข 314) กับเมืองดูชานเบเข้าด้วยกัน
หัสวุฒิ วิฑิตวิริยกุล
ผู้ช่วยศาสตราจารย์ หัสวุฒิ วิฑิตวิริยกุล (30 กรกฎาคม พ.ศ. 2491 – 13 เมษายน พ.ศ. 2559) อดีตประธานศาลปกครองสูงสุด อดีตตุลาการหัวหน้าคณะศาลปกครองสูงสุด อดีตรองคณบดีฝ่ายวิชาการ คณะนิติศาสตร์ มหาวิทยาลัยธรรมศาสตร์ อดีตอาจารย์พิเศษ คณะนิติศาสตร์ มหาวิทยาลัยนเรศวร อดีตอาจารย์พิเศษคณะนิติศาสตร์ มหาวิทยาลัยพายัพ อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ เคยเป็นกรรมการวินิจฉัยร้องทุกข์ รวมทั้งเป็นกรรมการร่วมยกร่างกฎหมายเกี่ยวกับวิธีพิจารณาทางปกครอง
ประธานศาลปกครองสูงสุด
มีพระบรมราชโองการโปรดเกล้า หัสวุฒิ วิฑิตวิริยกุล เป็นตุลาการหัวหน้าคณะศาลปกครองสูงสุด ในวันที่ 1 ตุลาคม พ.ศ. 2551 เป็นประธานศาลปกครองสูงสุด ในวันที่ 1 ตุลาคม พ.ศ. 2553 พ้นจากตำแหน่งโดยถูกลงโทษให้ออกจากราชการ ในวันที่ 23 กันยายน พ.ศ. 2558
การทำงาน
หัสวุฒิ วิฑิตวิริยกุล เป็นประธานศาลปกครองสูงสุดในช่วงวิกฤตการณ์การเมืองไทย พ.ศ. 2556–2557 ซึ่งเขามีส่วนในการตัดสินคดีที่ทำให้เกิดการเปลี่ยนแปลงในรัฐบาล ยิ่งลักษณ์ ชินวัตร เนื่องจากเขาเป็นตุลาการเสียงข้างมากที่มีมติให้คำสั่งย้าย ถวิล เปลี่ยนศรี ไม่ชอบด้วยกฎหมาย โดยให้มีคำสั่งคุ้มครองย้อนไปในอดีตตั้งแต่ที่ ยิ่งลักษณ์ ชินวัตร มีคำสั่งนายกรัฐมนตรี ส่งผลให้ ไพบูลย์ นิติตะวัน สมาชิกวุฒิสภาสรรหา ร้องต่อศาลรัฐธรรมนูญ และศาลรัฐธรรมนูญมีคำพิพากษาให้ ยิ่งลักษณ์ ชินวัตร พ้นจากตำแหน่งนายกรัฐมนตรี ภายหลังจากการตัดสินคดีนี้ ส่งผลให้เกิดความไม่พอใจในกลุ่มนปช. และนักการเมืองพรรคเพื่อไทย นอกจากนั้น เขาเคยมีส่วนในการตัดสิน คดีเขาพระวิหาร โดยมีมติเสียงข้างมากถอดถอนมติคณะรัฐมนตรี สมัคร สุนทรเวช และ คดีมาบตาพุด
โดย โภคิน พลกุล อดีตรองประธานศาลปกครองสูงสุด แสดงความเห็นว่าศาลมีอคติ และสนับสนุนการล่ารายชื่อถอดถอนตุลาการศาลรัฐธรรมนูญ ทั้งนี้สื่อมวลชนรายงานว่ารัฐบาลในขณะนั้นพยายามแทรกแซงตุลาการศาลปกครองโดยพยายามเสนอชื่อ ชาญชัย แสวงศักดิ์ ที่มีความใกล้ชิดกับ โภคิน พลกุล เนื่องจากเป็น เพื่อนที่ทำงานที่ คณะนิติศาสตร์ มหาวิทยาลัยรามคำแหง ด้วยกัน เป็นประธานศาลปกครองสูงสุดแทน
โดยในวันที่ 29 เมษายน พ.ศ. 2557 ในระหว่างที่รัฐบาลประกาศ พระราชบัญญัติการรักษาความมั่นคงภายในราชอาณาจักร พ.ศ. 2551 ศูนย์อำนวยการรักษาความสงบเรียบร้อย ได้แถลงประณาม หัสวุฒิ วิฑิตวิริยกุล ประธานศาลปกครองสูงสุด กรณีจดหมายของ ดิเรกฤทธิ์ เจนครองธรรม เลขาธิการศาลปกครอง กรณีฝากตำแหน่งนายตำรวจยศ พันตำรวจโท ชูธเรศ ยิ่งยงดำรงสกุล ซึ่งเป็นกรณีไม่เคยเกิดขึ้นมาก่อนที่ศูนย์อำนวยการรักษาความสงบเรียบร้อย ออกมาตำหนิศาลปกครองในฐานะตัวแทน คณะรัฐมนตรีไทย คณะที่ 60 และใน วันที่ 30 เมษายน พ.ศ. 2557 เรืองไกร ลีกิจวัฒนะ ในฐานะตัวแทนพรรคเพื่อไทย ได้ยื่นเรื่องให้ตรวจสอบจริยธรรม หัสวุฒิ วิฑิตวิริยกุล และ ดิเรกฤทธิ์ เจนครองธรรม กับผู้ตรวจการแผ่นดิน
ก่อนนำไปสู่ กรณีคณะกรรมการตุลาการศาลปกครองสั่งพักราชการในวันที่ 31 มีนาคม พ.ศ. 2558 และสั่งปลด หัสวุฒิ วิฑิตวิริยกุล ประธานศาลปกครองเมื่อวันที่ 24 กันยายน พ.ศ. 2558 ส่งผลให้เขาพ้นจากตำแหน่งโดยการลงโทษให้ออกจากราชการ กรณีดังกล่าวเป็นที่กรณีที่ได้รับความสนใจมากเนื่องจากโทษปลดออกจากราชการนั้นร้ายแรงมาก และมีข้อสังเกตจาก นักกฎหมาย อาทิ ผู้ช่วยศาสตราจารย์ กิตติศักดิ์ ปรกติ คณะนิติศาสตร์ มหาวิทยาลัยธรรมศาสตร์ เห็นว่า อดีตประธานศาลปกครองไม่มีความผิด แต่เป็นแค่ความเชื่อว่าเขาผิด เนื่องจาก ถ้อยแถลงของคณะกรรมการตุลาการศาลปกครองที่ว่า แม้ไม่ปรากฏชัดว่า ผู้ถูกกล่าวหาได้มอบหมายให้เลขาธิการไปวิ่งเต้นให้นายตำรวจ แต่อ้างพยานหลักฐาน ซึ่งเห็นว่า มีส่วนรับทราบและรู้เห็นเป็นใจนั้น เป็นอีกจุดหนึ่งที่น่าสงสัย มันกลายเป็นตัดสินว่าแม้เขาไม่ได้กระทำผิด แต่เราเชื่อว่า คุณผิด และมีความพยายามถ่วงเวลาในการตรวจสอบตามวินัยจากปกติใช้เวลาตรวจสอบ 60 วัน เป็น 180 วัน
วันที่ 18 พฤษภาคม พ.ศ. 2558 หัสวุฒิ วิฑิตวิริยกุล ฟ้องร้องคดีอาญาตุลาการศาลปกครองสองราย ได้แก่ ชาญชัย แสวงศักดิ์ และ วิษณุ วรัญญู
วันที่ 16 ธันวาคม พ.ศ. 2558 มีการตั้งคณะกรรมการสอบวินัย กรณีถูกกล่าวหาว่าขณะดำรงตำแหน่งประธานศาลปกครองสูงสุด มีพฤติกรรมใช้รถยนต์ส่วนกลางไม่ชอบด้วยระเบียบคณะกรรมการข้าราชการฝ่ายศาลปกครอง ว่าด้วยรถราชการ พ.ศ. 2544
ในขณะที่ ศาสตราจารย์ วรพจน์ วิศรุตพิชญ์ ให้สัมภาษณ์ว่าเขาเอือมระอาความขัดแย้งในองค์กรศาลปกครองมาก กล่าวตอนหนึ่งว่า ผมว่า ก่อนที่จะตำหนิคนอื่นเขา คณะกรรมการศาลปกครอง พิจารณาตัวเองซะก่อนดีไหม ว่าตัวเองดีพอหรือยัง มันไม่สง่างามหรอก ถ้าคุณเคยทำ แล้วก็ไปติเตียนเขา คุณต้องอยู่เฉยๆ แล้วปล่อยให้คนที่เขาไม่เคยทำจดหมายน้อยเป็นคนติเตียน แบบนั้นจึงสวย คุณอยากรู้ไหมว่า ในศาลปกครอง มีจดหมายน้อยกี่ใบ ซึ่งเป็นการออกมาสัมภาษณ์ว่าตุลาการศาลปกครองคนอื่นก็เคยทำผิดในลักษณะเดียวกัน
หัสวุฒิ วิฑิตวิริยกุล ยังมีจุดยืนว่า คณะกรรมการศาลปกครองควรพ้นไปตามรัฐธรรมนูญแห่งราชอาณาจักรไทย พุทธศักราช 2550 เนื่องจากเกิด รัฐประหารในประเทศไทย พ.ศ. 2557 ในหนังสืออนุสรณ์งานพระราชทานเพลิงศพ หัสวุฒิ วิฑิตวิริยกุล แสดงความคิดเห็นว่ารัฐบาลพรรคเพื่อไทยและพรรคพลังประชาชน มีความไม่พอใจเขาการในการตัดสิน คดีมาบตาพุด จนนำมาสู่การที่ คณะรัฐมนตรีไทย คณะที่ 60 ให้ ศูนย์อำนวยการรักษาความสงบเรียบร้อย ออกมาตำหนิเขาและเรื่องจดหมายน้อยนั้น เขาไม่ทราบเรื่อง และเป็นเรื่องที่ ดิเรกฤทธิ์ เจนครองธรรม กระทำเมื่อ 1 ปีที่แล้ว เขาให้สัมภาษณ์ลงหนังสืออนุสรณ์งานพระราชทานเพลิงศพว่า เรื่องนี้ตลกมาก
มติศาลปกครอง
ในวันที่ 24 กรกฎาคม พ.ศ. 2554 ศาลปกครองสูงสุดมีคำสั่งคืนตำแหน่ง ปลัดกระทรวงมหาดไทย ให้ จาดุร อภิชาตบุตร
ในวันที่ 19 พฤศจิกายน พ.ศ. 2555 ศาลปกครองกลางมีคำพิพากษาให้เพิกถอนคำสั่งสำนักนายกรัฐมนตรี ที่ 17/2552 ลงวันที่ 20 มกราคม 52 ที่แต่งตั้งพีรพล ไตรทศาวิทย์ อดีตปลัดกระทรวงมหาดไทย ไปเป็นปฏิบัติราชการสำนักนายกรัฐมนตรี ในตำแหน่งที่ปรึกษานายกรัฐมนตรีฝ่ายข้าราชการประจำ และให้คืนสิทธิประโยชน์ที่พีรพล จะได้รับในตำแหน่งปลัดกระทรวงมหาดไทยให้เสร็จภายใน 60 วัน นับแต่วันคดีถึงที่สุด กรณีที่ อภิสิทธิ์ เวชชาชีวะ สั่งย้าย
เสียชีวิต
ก่อนที่ หัสวุฒิ วิฑิตวิริยกุล จะเสียชีวิต ได้มีการลงโทษไล่ออกจากราชการส่งผลให้เขาไม่สามารถเบิกค่ารักษาพยาบาลได้ สูญเสียเงินบำเหน็จ บำนาญ และเงินเดือนในช่วงสั่งพักราชการตั้งแต่วันที่ 30 มีนาคม พ.ศ. 2558 ภายหลังจากนั้น เขาเข้ารักษาตัวด้วยโรคมะเร็งที่โรงพยาบาลศิริราช เขาเปิดเผยว่า ตุลาการศาลปกครองได้โทรศัพท์มาแจ้งว่า เขาไม่สามารถเบิกค่ารักษาพยาบาลได้ และ หัสวุฒิ วิฑิตวิริยกุล เสียชีวิตที่โรงพยาบาลศิริราช เวลา 10.00 น. วันที่ 13 เมษายน พ.ศ. 2559 รวมอายุ 67 ปี บำเพ็ญกุศล ที่วัดเทพศิรินทราวาส ศาลา 14 โดยมีศาสตราจารย์ อักขราทร จุฬารัตน อดีตประธานศาลปกครองสูงสุดเป็นประธานในพิธี พระปรมินทรมหาภูมิพลอดุลยเดชพระราชทานพระราชพระพิธีธรรม สวดพระอภิธรรมศพ หัสวุฒิ วิฑิตวิริยกุล ในพระบรมราชานุเคราะห์ 3 วัน ระหว่างวันที่ 16 - 18 เมษายน พ.ศ. 2559 พระราชทานน้ำหลวงอาบศพ โกศ 8 เหลี่ยมพร้อมฉัตรเบญจา และปี่กลองชนะบรรเลงในพิธีน้ำหลวงอาบศพ ปิยะ ปะตังทาและอภิสิทธิ์ เวชชาชีวะ เข้าร่วมพิธีน้ำหลวงอาบศพ และพระราชทานเพลิงศพในวันที่ 23 เมษายน พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
สะพานปาซูปาตี
สะพานปาซูปาตี (Pasupati Bridge) หรือ ทางยกระดับปาซูปาตี (อินโดนีเซีย: Jembatan Pasupati, ซุนดา: ) เป็นสะพานที่เชื่อมต่อพื้นที่ทางเหนือและตัวนออกของบันดุงผ่านที่ราบลุ่มแม่น้ำจีกาปุนดุง สะพานมีความยาว 2.8 km กว้าง 30–60 m เชื่อมต่อกับถนนปาสเตอร์ (Jalan Pasteur) ซึ่งเป็นถนนสายที่มีต้นปาล์มขนาบ สะพานนี้เป็นที่รู้จักจากการแสดงแสงสียามค่ำคืน ซึ่งได้กลายมาเป็นสัญลักษณ์หนึ่งของเมืองบันดุง ด้านใต้ของสะพานเป็นสวนสาธารณะในชื่อสวนปาซูปาตี
ชื่อเดิมของสะพานคือ Paspati ซี่งมักจะถูกตีคสามผิด ๆ ในภาษาซุนดาเป็นคำว่า “pas mati” ซึ่งแปลว่า "เมื่อสิ้นลม" ปาซูปาตีสร้างขึ้นเชื่อมถนนปาสเตอร์ (Jalan Pasteur) กับ ถนนซูราปาตี (Jalan Surapati) สร้างขึ้นโดยได้รับเงินสนับสนุนจากคูเวต
กฤษณภูมิ พิบูลสงคราม
กฤษณภูมิ พิบูลสงคราม (เกิด 15 สิงหาคม พ.ศ. 2539) ชื่อเล่น เจเจ เป็นนักแสดง นักร้อง นักพากย์ และนายแบบชาวไทย
ประวัติ
กฤษณภูมิ พิบูลสงคราม เกิดเมื่อวันพฤหัสบดีที่ 15 สิงหาคม พ.ศ. 2539 เกิดที่จังหวัดเชียงใหม่ เป็นบุตรของพิบูลพร พิบูลสงคราม กับจามิกา (สกุลเดิม: จึงอยู่สุข) มีน้องชายชื่อมหิดล พิบูลสงคราม (ชื่อเล่น พีเจ) โดยชื่อเล่นของเขานำมาจากชื่อเล่นของบิดามารดารวมกัน และเป็นเหลนของจอมพล แปลก พิบูลสงคราม อดีตนายกรัฐมนตรีของประเทศไทย
กฤษณภูมิเข้าสู่วงการจากการเดินแบบในงานฉลองครอบรอบ 20 ปีของห้างสรรพสินค้าเซ็นทรัลเชียงใหม่ขณะยังเรียนชั้นมัธยมศึกษาปีที่ 4 ซึ่งชูเกียรติ ศักดิ์วีระกุลได้พบแล้วชี้ชวนไปคัดเลือกนักแสดงภาพยนตร์เรื่อง เกรียน ฟิคชั่น และถูกรับเลือกให้รับบทเป็น "โอ๊ต" ซึ่งมีเหมาะสมด้วยมีวัยใกล้เคียงกับเขาในขณะนั้น ก่อนหน้านี้กฤษณภูมิเคยคัดเลือกนักแสดงภาพยนตร์เรื่อง Home ความรัก ความสุข ความทรงจำ แต่ไม่ได้รับเลือก จากนั้นได้เซ็นสัญญากับนาดาวบางกอกเป็นเวลา 5 ปี ได้แสดงเรื่องแรกคือ ไดอารีตุ๊ดซีส์ เดอะซีรีส์
ชีวิตส่วนตัว
กฤษณภูมิกล่าวว่า "เป็นคนสนุกสนานครับ รั่ว ๆ เกรียน ๆ เหมือนในหนัง เกรียน ฟิคชั่น เลย" และยังกล่าวว่าเขารักเพื่อนและเข้ากับคนอื่นง่าย และว่าเป็นคนขี้อายแต่หากสนิทด้วยแล้วก็จะแสดงออกอย่างไม่เคอะเขิน นอกจากนี้เขายังเป็นคนที่กลัวผี
ปัจจุบัน คบหาดูใจกับ กัญญาวีร์ สองเมือง นักแสดง นางแบบ
รายชื่อผู้ชนะชาร์ตเอ็มเคานต์ดาวน์ (ค.ศ. 2021)
ชาร์ตเอ็มเคานต์ดาวน์ เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ระบบคะแนน
เพลงจะถูกตัดสินจากการรวมคะแนนของยอดขายดิจิทัล (45%; Melon Genie FLO) ยอดขายอัลบั้ม (15%) โซเชียลมีเดีย (15%; ยอดชมเอ็มวีในยูทูบ) โหวตจากแฟนคลับทั่วโลก (15%) ออกอากาศ (10%; เอ็มเน็ตทีวี MCD Stage เนื้อหาในช่อง M2) โหวตสด (10%; ผู้เข้าชิงอันดับหนึ่งเท่านั้น)
ประเทศไทยใน พ.ศ. 2459
เหตุการณ์ที่เกิดขึ้นใน พ.ศ. 2459 (ค.ศ. 1916) ในประเทศไทย เป็นปีที่ 135 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2458 (1 มกราคม - 31 มีนาคม) และ 2459 (1 เมษายน - 31 ธันวาคม) ในแบบปัจจุบัน
ลินจง บุญนากรินทร์
ลินจง บุญนากรินทร์ (2 ตุลาคม พ.ศ. 2486 - 30 เมษายน พ.ศ. 2558) ชื่อเล่น หลิน เป็นนักร้องเพลงลูกกรุงและเพลงจีนสากลชาวไทย โดยมีแนวเสียงแบบนักร้องเสียงโอเปร่าเป็นที่ชื่นชอบของแฟนเพลง ได้รับฉายาว่านักร้องเสียงคีรีบูนสาว และไข่มุกกลิ้งบนจานหยก
ประวัติ
เกิดเมื่อวันที่ 22 สิงหาคม พ.ศ. 2486 ที่อำเภอสะบ้าย้อย จังหวัดสงขลา ในครอบครัวไทยเชื้อสายจีน เป็นนักร้องเพลงลูกกรุงและเพลงจีนสากล ลินจงมีชื่อเล่นว่า หลิน อีกทั้งยังมีชื่อจีนว่า "เยี่ยะ ไฉ่ หวง (葉彩虹)" แปลว่ารุ้ง 7 สี เข้ารับการศึกษาที่โรงเรียนนวลจันทร์วิทยาในเทียนฟ้ามูลนิธิ
การร้องเพลง
ลินจงเริ่มร้องเพลงกับวงบลูมูน ซึ่งเป็นวงดนตรีจีนสากลของสมาคมจีนแต้จิ๋วแห่งประเทศไทย และเป็นนักร้องประจำของวงดนตรีนิวเรนโบว์ในเวลาถัดมา ในยุคไนต์คลับเป็นที่นิยม ลินจงได้เริ่มร้องเพลงเป็นอาชีพครั้งแรกที่ศาลาไทยไนท์คลับ ย่านศาลาแดงในนามว่า "มิสหลินหลิน" นักร้องชาวฮ่องกง
ลินจงเริ่มเป็นที่รู้จักจากเพลงจูบฉันแล้วจงตายเสีย ผลงานของครูชาลี อินทรวิจิตรและครูสมาน กาญจนะผลิน ในปี พ.ศ. 2509 ได้รับฉายาว่า "นักร้องสาวเสียงคีรีบูน" และเพลงที่เสียงชื่อเสียงให้แก่เธอเป็นอย่างมากคือเพลง รักปักใจ
ลินจงล้มป่วยด้วยโรคมะเร็งตับอ่อนระยะสุดท้าย ในช่วงเดือนกันยายน ปี พ.ศ. 2557 โดยได้รับพระมหากรุณาธิคุณเป็นคนไข้ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสียชีวิตเมื่อวันที่ 30 เมษายน พ.ศ. 2558 ด้วยวัย 71 ปี มีพิธีพระราชทานเพลิงศพเมื่อวันที่ 11 พฤษภาคม พ.ศ. 2558 ณ วัดเสมียนนารี
ตัวอย่างผลงาน
ฯลฯ
คอนเสิร์ต
ลินจงได้จัดคอนเสิร์ตของตัวเองเป็นครั้งแรกชื่อว่า "กว่าจะเป็นรักปักใจ ลินจง" เมื่อ 13 กันยายน พ.ศ. 2557 ณ โรงละครเอ็มเธียเตอร์
เกอดุงซาเต
เกอดุงซาเต (Gedung Sate) เป็นสิ่งปลูกสร้างของรัฐในบันดุง ประเทศอินโดนีเซีย สร้างขึ้นด้วยสถาปัตยกรรมแบบนีโอคลาสสิก และผสมผสานองค์ประกอบของอินโดนีเซีย ผลงานออกแบบโดยสถาปนิกชาวดัตช์ J. Gerber เพื่อใช้เป็นที่ทำการหลักของรัฐบาลดัตช์อีสต์อินดีส ภาคส่วนกระทรวงรัฐวิสาหกิจ (State-Owned Enterprises; Departement van Gouvernmentsbedrijven) อาคารสร้างแล้วเสร็จในปี 1920 ปัจจุบันอาคารเป็นที่ทำการใหญ่ของรัฐบาลจังหวัดชวาตะวันตก และเป็นพิพิธภัณฑ์
อาหารมังสวิรัติ
อาหารมังสวิรัติ คืออาหารจำพวกผักและผลไม้ ซึ่งทำให้ได้รับกากใยอาหาร อาหารมังสวิรัตินั้นจะไม่มีเนื้อสัตว์เลย
อาหารที่ผู้ถือมังสวิรัตินิยมรับประทานกัน ส่วนใหญ่จะประกอบด้วยข้าวและผลิตภัณฑ์จากข้าว หรือผลิตภัณฑ์จากถั่ว เช่น เต้าหู้ หรือเมล็ด เช่น เมล็ดฟักทอง เมล็ดทานตะวัน เป็นต้น
อาหารมังสวิรัตินั้น แบ่งออกได้เป็น 3 ประเภทคือ
จะเห็นได้ว่า มังสวิรัติทั้ง 3 ประเภทนี้ จะไม่มีอาหารหรือส่วนประกอบที่มาจากเนื้อสัตว์เลย แต่ถึงแม้ว่าจะไม่มีเนื้อสัตว์เลย แต่ก็มิได้หมายความว่าจะทำให้ร่างกายขาดสารอาหารประเภทโปรตีน แต่คนที่รับประทานอาหารมังสวิรัติสามารถได้รับสารอาหารประเภทโปรตีนจากอาหารจำพวกถั่วเมล็ดแห้ง เช่น ถั่วเหลือง ถั่วเขียว ถั่วดำ ถั่วลิสง เป็นต้น
อ้างอิง
https://guru.sanook.com/4404/
วีรชนแห่งสหภาพโซเวียต
รางวัลดังกล่าวสถาปนาขึ้นเมื่อวันที่ 16 เมษายน 1934 โดยคณะกรรมการบริหารกลางแห่งสหภาพโซเวียต ผู้ได้รับลำดับเกียรติในช่วงแรกได้รับเพียงเครื่องอิสริยาภรณ์เลนินซึ่งเป็นรางวัลสูงสุดของสหภาพโซเวียตพร้อมด้วยใบรับรอง (грамота, gramota) ที่อธิบายถึงการกระทำที่กล้าหาญจากสภาโซเวียตสูงสุดแห่งสหภาพโซเวียต เพราะเครื่องอิสริยาภรณ์เลนินอาจได้รับรางวัลสำหรับการกระทำที่ไม่ผ่านการคัดเลือกสำหรับลำดับเกียรติวีรชน และแยกแยะวีรชนจากผู้ได้รับเครื่องอิสริยาภรณ์เลนิน เหรียญดาวทองจึงได้ถูกสถาปนาในวันที่ 1 สิงหาคม 1939 โดยที่ผู้ได้รับลำดับเกียรติก่อนหน้านี้มีสิทธิ์ย้อนหลังสำหรับรายการเหล่านี้
วีรชนสามารถได้รับลำดับเกียรตินี้อีกครั้งสำหรับการกระทำที่กล้าหาญต่อมาพร้อมกับเหรียญดาวทองและใบรับรองเพิ่มเติม เครื่องอิสริยาภรณ์เลนินไม่ได้รับจนถึงปี 1973 การฝึกการให้ชื่อหลาย ๆ ครั้งถูกยกเลิกโดยสภาโซเวียตสูงสุดแห่งสหภาพโซเวียตในปี 1988 ในช่วงเปเรสตรอยคา
ลี เพซ
ลี กรินเนอร์ เพซ (Lee Grinner Pace; เกิด 25 มีนาคม ค.ศ. 1979) เป็นนักแสดงชาวอเมริกัน เขาเป็นที่รู้จักจากการแสดงในบท Thranduil Elvenking ในภาพยนตร์ชุด เดอะฮอบบิท และ Joe MacMillan ในซีรีส์โทรทัศน์เรื่อง Halt and Catch Fire ทางช่องเอเอ็มซี เพซยังปรากฏตัวในจักรวาลภาพยนตร์มาร์เวลในบท Ronan the Accuser ซึ่งเป็นบทบาทที่เขาแสดงเป็นครั้งแรกใน รวมพันธุ์นักสู้พิทักษ์จักรวาล และต่อมาในภาพยนตร์ กัปตัน มาร์เวล เขายังได้รับการเสนอชื่อเข้าชิงรางวัลเอมมี จากการรับบทเป็นเน็ดในละครตลกทางช่อง เอบีซี เรื่อง พุชชิงเดซีส์
ชีวิตส่วนตัว
รสนิยมทางเพศของเพซได้เป็นจุดสนใจของสาธารณชนจากทางที่เอียน แม็กเคลเลนซึ่งเป็นนักแสดงร่วมกับเขาในภาพยนตร์เรื่องเดอะฮอบบิทได้เผลอออกมาเปิดเผยว่าเขาเป็นเควียร์ในปี 2012 ต่อมาในปี 2018 เพซได้ออกมาเปิดเผยประสบการณ์เกี่ยวกับการเป็นนักแสดงในฐานะเควียร์ผ่านบทสัมภาษณ์ของเดอะนิวยอร์กไทมส์ ในปี 2022 เขาได้ออกมาเปิดเผยว่าเขาได้แต่งงานกับแมทธิว โฟลีย์, ผู้บริหารของทอม บราวน์
แหล่งข้อมูลอื่น
1979
ฮิลารี ดัฟ
ฮิลารี เออร์ฮาร์ด ดัฟ (Hilary Erhard Duff) เกิดวันที่ 28 กันยายน ค.ศ. 1987 เป็น นักร้อง, นักแสดง, นักออกแบบ และนักเขียน ชาวอเมริกัน หลังจากที่เริ่มต้นเข้าสู่วงการด้วยการแสดงบทนำในละครทางโทรทัศน์ Lizzie McGuire ทางช่อง Disney เธอก็มาสู่ผลงานอาชีพบนจอเงินอย่าง Cheaper by the Dozen (2003), The Lizzie McGuire Movie (2003) และ A Cinderella Story (2004)
เธอยังเดินทางบนสายอาชีพนักร้องอีกด้วย โดยสามารถทำยอดขายอัลบั้มของเธอได้กว่า 13 ล้านแผ่นทั่วโลก และมี 4 แผ่นเสียงทองคำขาว (RIAA certified-platinum albums) เป็นเครื่องการันตี อัลบั้มแรกของเธอ Metamorphosis (2003) สามารถทำยอดขายอัลบั้มถล่มทลาย โดยได้ 2 แผ่นเสียงทองคำขาวมาการันตีทีเดียว ต่อมา Hilary Duff (2004), Most Wanted (2005) เป็นอัลบั้มที่ยังคงทำยอดขายแผ่นเสียงทองคำขาวได้ต่อไปอีก Dignity (2007) คืออัลบั้มล่าสุดของเธอ ที่วางจำหน่ายในเดือนเมษายน 2007 และได้แผ่นเสียงทองคำมาครองในเดือนสิงหาคมในปีเดียวกันนั้น
ชีวตก่อนเข้าสู่วงการ
ฮิลารี ดัฟ เกิดที่ ฮูสตัน, เท็กซัส ในวันที่ 28 กันยายน ค.ศ. 1987 เธอเป็นลูกสาวคนที่ 2 ของ ซูซาน ดัฟ และ โรเบิร์ต ดัฟ เธอมีพี่สาวด้วยหนึ่งคน เฮย์ลีย์ ดัฟ ที่เป็นนักแสดงและนักร้อง ตั้งแต่เธออายุได้ 6 ขวบ แม่ของเธอให้การสนับสนุนในการเป็นนักแสดงของเธอมาก จึงมักจะให้เธอร่วมกิจกรรมการแสดงต่างๆ ร่วมกับพี่สาวอยู่บ่อยๆ เธอและพี่สาวได้แสดงในการแสดงบัลเล่ต์ The Nutcracker Suite กับคณะ Columbus BalletMet ใน ซาน อันโตนีโอ หลังจากนั้นมุมมองการสู่วงการเริ่มกว้างไกลออกไป เธอกับแม่และพี่สาว จึงตัดสินใจเดินทางย้ายมาสู่แคลิฟอร์เนีย และหลังจากนั้นไม่ถึงปี เธอกับพี่สาวก็เริ่มไปคัดตัวตามรายการโทรทัศน์ต่าง ๆ
เริ่มเข้าสู่วงการโทรทัศน์
เธอเข้าสู่อาชีพการแสดงเริ่มจากบทเล็กๆ และบทตัวประกอบในมินิซีรีส์ทางโทรทัศน์ True Women ในปี 1997 ของ Hallmark Entertainment แล้วเธอยังแสดงบทเล็กใน Playing by Heart (1998) ก่อนที่จะได้รับแสดงในบทนำในปี 1998 กับหนัง Casper Meets Wendy ที่สร้างออกมาเป็นแผ่นวางจำหน่าย หนังประสบความสำเร็จมาก ทั้งเรื่องรายได้และคำวิจารณ์  จนมีภาคต่อออกมา แต่บทนำในภาคต่อต้องอายุน้อยกว่าเธอในขณะนั้น จึงไม่ได้รับบทนำในภาคต่อ ในปี 1999 เธอได้รับบทสมทบในหนังทางโทรทัศน์เรื่อง The Soul Collector ที่สร้างมาจากนิยายของ คาร์ทลีน เคน แสดงคู่กับบรูซ กรีนวู้ด และ เมลลิซา กิลเบิร์ท เธอยังได้รับรางวัล Young Artist Awards มาครองจากสาขารางวัลการแสดงผลงานหนังทางโทรทัศน์ยอดเยี่ยม จากบทบาทในหนังเรื่องนี้อีกด้วย ต่อมาเธอแสดงในละครทางโทรทัศน์เรื่อง Daddio ทางสถานีโทรทัศน์ NBC ร่วมกับ ไมเคิล ชิคลิส ก่อนที่จะถอนตัวออกจากละคร ก่อนที่จะมารับบทนำในละครทางโทรทัศน์ที่ทำให้เธอแจ้งเกิดเต็มตัว
Lizzie McGuire
ต่อมาในปี 2019 เธอได้ปรากฏตัวภายในงาน D23 ประจำปี พร้อมกับผู้บริหาร วอลต์ ดิสนีย์ เพื่อประกาศสร้างซีรีส์ฉบับใหม่ของ Lizzie McGuire ที่มีคอนเซ็ปต์เป็นภาคต่อเรื่องราวของอดีตสาววัยรุ่น ที่บัดนี้ได้เติบใหญ่เป็นสาววัยทำงาน และพาผู้ชมไปติดตามดูชีวิตของเธอในปัจจุบันได้เป็นตามความฝันที่เคยตั้งเอาไว้ในวัยเด็กหรือไม่ โดยซีรีส์เรื่องนี้วางแผนจะฉายผ่านบริการ ดิสนีย์พลัส จนกระทั่งในช่วงกลางปี 2020 ทางดิสนีย์ได้ออกมาประกาศปลดซีรีส์เรื่องดังกล่าวออกจากแผนงาน โดยระบุว่าเนื้อหาของซีรีส์ไม่เหมาะสมที่จะถูกใส่เข้ามาเป็นคอนเทนท์ของดิสนีย์พลัส ทำให้ซีรีส์ตกอยู่ในสถานะคลุมเครือ โดยที่นักแสดงได้เริ่มถ่ายทำงานไปแล้วบางส่วน และในช่วงปลายเดียวกันนั้น ฮิลารี ดัฟ ได้ออกมาชี้แจงอย่างตรงไปตรงมาว่า ซีรีส์เรื่องนี้ได้จอดนิ่งสนิทและไม่สามารถพัฒนาใดๆ ได้อีกอย่างน่าเสียดาย
Gossip Girl
เธอถูกทาบทามให้รับบท Olivia Burke ตัวละครใหม่ที่เพิ่มเข้ามาให้ซีรีส์ชุด Gossip Girl ในฤดูกาลที่ 3 ที่จะเริ่มออกอากาศฤดูใบไม้ร่วงปี 2009 นี้ โดยส่วนของตัวละครนี้จะเป็นดาราสาวที่มาที่เมืองใหญ่อย่าง มหานครนิวยอร์ก เพื่อมาหาประสบการณ์ในรั้วมหาวิทยาลัยและพัฒนาฝีมือการแสดงของเธอ โดยเธอเป็นรูมเมทคนใหม่ของ วาเนสซ่า (Jessica Szohr)
Younger
เดือนมกราคม 2014 เธอร่วมเป็นนักแสดงทีวีซีรีส์ชุดใหม่ทางช่อง TV Land สร้างจากนวนิยายขายดีชื่อเดียวกันของ พาเมลา เรดมอนด์ ซึ่งได้โปรดิวเซอร์ฝีมือดี ดาร์เรน สตาร์ จากทีวีซีรีส์ชุด Sex and the City มาร่วมอำนวยการสร้าง โดยทีวีซีรีส์ชุดนี้นำแสดงโดย ซัตตัน ฟอสเตอร์, มิเรียม ชอร์, เดบี มาซาร์ ส่วนเธอรับบทเป็น เคลซีย์ อีกหนึ่งตัวละครสำคัญในทีวีซีรีส์ชุดเรื่องนี้ นับเป็นการกลับไปแสดงทีวีซีรีส์อีกครั้งในรอบ 5 ปี ต่อมาทางผู้บริหาร TV Land ประกาศเดินหน้าสร้างทีวีซีรีส์ชุดนี้แบบเต็มฤดูกาล จำนวน 12 ตอน โดยมีกำหนดอากาศช่วงฤดูหนาว 2014-2015 และซีรีส์ยังคงได้รับอนุมัติให้สร้างฤดูกาลอื่นๆ ตามมาอีก กระทั่งมาถึงฤดูกาลที่ 7 ที่เป็นฤดูกาลสุดท้ายของเรื่องที่ออกอากาศในปี 2021 ย้ายไปฉายเป็นซีรีส์สตรีมมิ่งออนไลน์แทน
Lizzie McGuire's Reboot
ในเดือนสิงหาคม 2019 ภายในงานมหกรรม D23 Expo ได้มีการเซอร์ไพรส์เปิดตัวซีรีส์ใหม่ที่จะเป็นการชุบชีวิตของ ลิซซี่ แม็คไกรว์ ขึ้นมาอีกครั้ง ในฉบับซีรีส์ฉบับใหม่ที่จะเป็นการสานต่อเรื่องราวจากซีรีส์วัยรุ่นเรื่องฮิตในอดีต แต่เป็นเวอร์ชันวัยผู้ใหญ่ของลิซซี่ โดยที่ ฮิลารี ดัฟ ยังคงกลับมารับบทเดิม และจะออนแอร์ผ่านบริการ ดิสนีย์ พลัส แต่ต่อมาโครงการซีรีส์เรื่องดังกล่าวไม่มีความเคลื่อนไหวใดๆ และยังไม่ได้ดำเนินการงาน
ต่อมาในเดือนกุมภาพันธ์ 2020 ดิสนีย์ได้ออกมาชี้แจงว่า ซีรีส์ฉบับรีบูตนี้จำเป็นต้องระงับการสร้าง เนื่องจากโครงเรื่องและเนื้อหาของซีรีส์ไม่เหมาะกับวิสัยทัศน์ของดิสนีย์ พลัส ทำให้ในเวลาต่อมา ฮิลารี ดัฟ ได้เขียนข้อความถามไปยังดิสนีย์ เพือหาโอกาสต่อลมหายใจให้กับซีรีส์เรื่องนี้ ด้วยการส่งไปออนแอร์ที่ Hulu แทนได้หรือไม่ กระทั่งในเดือนธันวาคม 2020 ได้มีการยืนยันชัดเจนแล้วว่า Lizzie McGuire ฉบับรีบูตใหม่นั้น ถูกพับเก็บโครงการลงไปอย่างเป็นทางการ แม้ว่าจะมีการเริ่มถ่ายทำไปบ้างแล้วราวๆ 1-2 ตอนแรก
กีฬายูโดในโอลิมปิกฤดูร้อน 2020 – รุ่นน้ำหนักไม่เกิน 57 กิโลกรัม บุคคลหญิง
การแข่งขันกีฬายูโดในโอลิมปิกฤดูร้อน 2020 – รุ่นน้ำหนักไม่เกิน 57 กิโลกรัม บุคคลหญิง เป็น 1 ใน 15 รายการแข่งขันกีฬายูโดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 26 กรกฎาคม พ.ศ. 2564 ที่สนามกีฬานิปปงบุโดกัง การแข่งขันรายการรุ่นน้ำหนักไม่เกิน 57 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 25 คน จาก 25 ประเทศโดยประมาณ
ฮิลารี ดัฟ
How I Met Your Father
ช่วงกลางเดือนเมษายน 2021 ทาง Hulu ได้ประกาศสร้างภาคแยกของซีรีส์ชื่อดัง 'How I Met Your Mother' ที่เคยออนแอร์ทางช่อง CBS เป็นฉบับใหม่ที่ชื่อว่า "How I Met Your Father" ที่จะเป็นซีรีส์ทางสตรีมมิ่งออนไลน์ ในเบื้องต้นนั้น ฤดูกาลแรกจะมี 10 ตอน โดยที่ ฮิลารี ดัฟ จะรับบทนำให้ซีรีส์เรื่องนี้ กับตัวละครที่มีชื่อว่า โซฟี อีกทั้งยังได้ทีมผู้สร้างชุดเดิมกลับมาสานต่องาน คาดว่าจะได้ออนแอร์ในช่วงต้นปี 2022 ตามลำดับ
กีฬายูโดในโอลิมปิกฤดูร้อน 2020 – รุ่นน้ำหนักไม่เกิน 57 กิโลกรัม บุคคลหญิง
ภูมิหลัง
การแข่งขันครั้งนี้จะเป็นการปรากฏตัวครั้งที่ 8 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1992
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฮิลารี ดัฟ
รายการโทรทัศน์อื่นๆ
ในขณะที่ Lizzie McGurie กำลังโด่งดัง เธอยังมาแสดงนำให้หนังทางโทรทัศน์ของ Disney ใน Cadet Kelly ร่วมกับ คริสตี้ คาร์ลสัน โรมาโน่ และ แกรี่ โคลล์ ก่อนที่จะสร้างสถิติผู้ชมชมมากที่สุดในรอบ 19 ปีที่ผ่านมา ในหนังเป็นรับบทเป็นเด็กสาวที่ถูกส่งตัวไปในโรงเรียนเตรียมทหาร เพื่อที่จะได้เรียนรู้ถึงความอดทนและสามัคคีในชีวิต เธอยังได้เป็นแขกรับเชิญตามรายการโทรทัศน์ต่างๆ เธอปรากฏใน Chicago Hope ในปีเดือนมีนาคม 2003 ก่อนจะไปรับเชิญใน George Lopez ปีเดียวกันนั้น และไปแสดงรับเชิญคู่กับพี่สาวเธอใน American Dreams ในปี 2005 เธอกลับไปร่วมรับเชิญใน George Lopez อีกครั้ง และแสดงเป็นเพื่อนร่วมชั้นเห็นแก่ตัวใน Joan of Arcadia ในขณะที่เธอทัวร์ Most Wanted กัวดาลาจารา ในเม็กซิโก เธอยังไปรับเชิญในโชว์ของศิลปินท้องถิ่น Rebelde ต่อมาในปี 2007 เธอรับเชิญเปิดตอนใหม่ของโชว์ The Andy Milonakis Show
และในปี 2009 เธอจะกลับไปสู่สื่อที่ถือเป็นจุดเริ่มต้นในอาชีพของเธอ นั่นคือโทรทัศน์นั่นเอง เธอจะแสดงในซีรีส์ใหม่ให้กับช่องสถานีโทรทัศน์ NBC เรื่อง Barely Legal ซึ่งแสดงเป็นนักกฎหมายอายุน้อย ที่สร้างมาจากเรื่องจริงของ คาห์เลียน ฮอร์ทซ นอกจากนั้นเธอจะไปแสดงรับเชิญในกับซีรีส์ Ghost Whisperer ทางสถานีโทรทัศน์ช่อง CBS โดยเธอจะแสดงในตอนที่ชื่อว่า Thrilled to Death ออกอากาศวันที่ 10 เมษายน 2009 โดยเธอจะแสดงเป็น เมแกน เจฟฟรี่ย์ส หญิงสาวที่เห็นชายที่ถูกฆ่าตายอย่างประหลาด และเธอได้แสดงในซีรีส์ Law & Order: SVU ทางสถานีโทรทัศน์ของ NBC โดยเธอแสดงในตอนที่ชื่อว่า Selfish ที่เป็นเรื่องราวของแม่กับลูก และการลักพาตัว โดยมีกำลังออกอากาศวันที่ 28 เมษายน 2009
ในช่วงปลายปี 2010 เธอแสดงในบทรับเชิญให้แก่ซีรีส์ตลก Communtiy ทางช่อง NBC ในตอนที่มีชื่อว่า Aerodynamics of Gender โดยรับบทเป็น เมแกนห์ นักเรียนสาวร้ายเงียบ! โดยจะออกอากาศในวันที่ 4 พฤศจิกายน 2010
เดือนมกราคม 2013 มีรายงานข่าวระบุว่า เธอจะร่วมแสดงให้ซีรีส์ตลก Raising Hope ทางสถานีโทรทัศน์ฟ็อกซ์ เทเลวิชั่น ในตอนที่มีชื่อว่า The Old Girl โดยรับบทเป็น ราเชลล์ แฟนเก่าของ จิมมี่ ตัวละครเอกของเรื่อง ซึ่งจะกลับมาสร้างความปั่นป่วนให้สัมพันธ์ของ 2 พระนางคู่เอก ออกอากาศในวันที่ 26 กุมภาพันธ์ 2013
เดือนเมษายน 2013 เธอได้โพสต์ข้อความผ่านทวิตเตอร์ส่วนตัว ระบุว่าจะร่วมแสดงเป็นดารารับเชิญให้ซีรีส์ตลกยอดนิยม Two and A Half Men ทางสถานีโทรทัศน์ซีบีเอส ในตอนสุดท้ายของฤดูกาลที่ 10 โดยรับบทเป็น สเตซีย์ แฟนสาวของ วอลเดน (แอชตัน คุชเชอร์) ออกอากาศในวันที่ 9 พฤษภาคม 2013
ผลงานทางภาพยนตร์
เธอเริ่มแสดงในภาพยนตร์จอเงินครั้งแรกใน Human Nature (2002) หนังอินดี้ที่เธอถ่ายทำเอาไว้ก่อนจะแสดงใน Lizzie McGuire เธอแสดงเป็นตัวละครของ แพทริเซีย อาร์เคทต์ ในตอนเด็ก
2003 - 2004: ลิซซี่ แมคไกรว์ จุดเริ่มต้นบนจอภาพยนตร์
ในปี 2003 เธอได้แสดงในบทนำครั้งแรกบนจอภาพยนตร์ในหนังแอคชั่นสายลับ Agent Code Banks ร่วมกับ แฟรงคิน มิวนิซ หนังประสบความสำเร็จในระดับหนึ่งจนมีภาคต่อตามออกมา แต่เธอไม่ได้แสดงในภาคต่อนั้น ในปีเดียวกันเธอมี The Lizzie McGuire Movie หนังที่สร้างมาจากละครโทรทัศน์สร้างชื่อของเธอ Lizzie McGuire หนังทำรายได้ได้ดีมากในอเมริกากว่า 42.6 ล้านดอลลาร์สหรัฐ ต่อมาปลายปีนั้นเธอแสดงเป็นหนึ่งในลูก 12 คนของ สตีฟ มาร์ติน และ บอนนี่ ฮันท์ ในหนังครอบครัวเรื่อง Cheaper by the Dozen ซึ่งกลายเป็นความประสบความสำเร็จทันทีที่หนังออกฉาย จนมีภาคต่อออกมา Cheaper by the Dozen 2 ในปี 2005 ที่เธอยังคงร่วมแสดง แต่ในภาคต่อกลับไม่ประสบความสำเร็จทางด้านคำวิจารณ์นัก
ในปี 2004 เธอแสดงในหนังโรแมนติกตลก A Cinderella Story หนังได้รับคำวิจารณ์ที่ไม่ดีนัก โดยเฉพาะเรื่องการแสดงของเธอ แต่กลับสวนทางกับด้านรายได้ของหนังที่ประสบความสำเร็จเกินคาด ต่อมาในช่วงปลายปีเดียวกัน เธอแสดงนำใน Raise Your Voice เป็นครั้งแรกที่เธอแสดงในหนังชีวิต เธอรับบทเป็นเด็กสาววัยรุ่นเสียงดี ที่ปิดตัวเองหลังจากที่พี่ชายเธอเสีย จนกระทั่งเธอได้รับเข้าการศึกษาที่โรงเรียนสอนดนตรี ซึ่งเป็นโจทย์ชีวิตของเธอ ที่เธอตั้งใจว่าจะทำสิ่งนี้เพื่อพี่ชายผู้ล่วงลับของเธอ คือการกลับมาร้องเพลงอีกครั้ง หนังได้รับคำวิจารณ์จากนักวิจารณ์ในด้านลบ และกล่าวถึงการแสดงของเธอ ที่ไม่ค่อยพัฒนาเท่าไหร่ และเรื่องการรับบทที่เป็นแบบซ้ำๆเดิมๆ ทำให้หนังไม่ประสบความสำเร็จในเรื่องรายได้ และทำให้เธอได้เข้าชิงรางวัล Razzie Awards ในสาขานักแสดงนำหญิงยอดแย่เป็นปีแรก จาก Raise Your Voice และ A Cinderella Story
2009 - ปัจจุบัน: รับบทบาทในภาพยนตร์นอกกระแส
เธอร่วมแสดงในหนังอินดี้ What Goes Up (aka Safety Glass) หนังย้อนยุคที่ย้อนกลับไปสู่ช่วงกลางปี '80 เล่าถึงนักเรียนสาวกลุ่มหนึ่ง ที่มีชีวิตอยู่ในยุคที่มีการปล่อยกระสวยอวกาศชาเลนเจอร์ เธอแสดงร่วมกับ สตีฟ คูลแกน, มอลลี่ แชนนอน, จอห์น เพคและโอลิเวีย ทริลบาย หนังมีแผนจะลงโรงฉายแบบจำกัดโรงในเดือนพฤษภาคม 2009 และจะกลายเป็นรูปแบบดีวีดีจำหน่ายทันที ในวันที่ 16 มิถุนายน 2009 โดยสตูดิโอโซนี่ พิคเจอร์ส ไม่เพียงเท่านั้น เธอยังร่วมแสดงใน Greta ที่ว่าด้วยเรื่องราวของเด็กสาววัยรุ่นที่มีปัญหาชีวิต ครอบครัวส่งเธอมาอยู่กับคุณยายในเมืองอันเงียบสงบ เพื่อให้เธอค้นหาชีวิต เธอได้แสดงร่วมกับนักแสดงฝีมือดีอย่าง เอเลน เบอร์ทีน, ไมเคิล เมอร์ฟีย์ และอีวาน รอส หนังได้เปิดฉายรอบฉายทดลองก่อนฉายจริง ได้รับกระแสตอบรับกลับออกมาเป็นอย่างดี และจะเข้าฉายในโรงภาพยนตร์แบบวงจำกัดในวันที่ 11 ธันวาคม 2009
เธอยังมีชื่อเป็นนักแสดงนำในภาพยนตร์ทางโทรทัศน์จาก ABC Family เรื่อง Beauty & the Briefcase โดยเป็นภาพยนตร์ที่ดัดแปลงมาจากนวนิยายชื่อ 'Diary of a Working Girl' ของ แดเนียลล่า บรอดสกี้ โดยได้ผู้กำกับ กิล จังเกอร์ มากำกับหนัง 2 ชั่วโมงนี้แล้ว โดยเรื่องราวของหนังโรแมนติกเรื่องนี้เกิดขึ้นกับนักข่าวแฟชั่นสาวที่ยอมลงทุนกระโจนลงไปในโลกของวงการธุรกิจแสนวุ่นวายเพื่อที่จะได้ลิ้มลองรักกับหนุ่มในชุดสูทเพื่อที่จะนำเรื่องมาเขียนส่งให้กับบรรณาธิการของเธอ โดยหนังเรื่องนี้มีกำหนดพรีเมียร์ออกอากาศในวันที่ 18 เมษายน 2010
เธอยังเป็นหนึ่งในนักแสดงของหนังที่สร้างมาจากนวนิยายปี 2002 ของ วิลเลี่ยม เกย์ Bloodworth (aka Provinces of Night) ที่เป็นเรื่องราวชีวิตของหนุ่มสาวชาวใต้ของอเมริกาในช่วงยุค 1950 ของอเมริกา โดยเธอร่วมเป็นหนึ่งในทีมนักแสดงร่วมกับนักร้องลูกทุ่งชาวใต้ชื่อดัง คริส คริสโตเฟอร์สัน, วัล คิลเมอร์ และดไวท์ ยอร์คแมน โดย โทบี้ คีธ ได้ถอนตัวออกไปหลังจากเปิดกล้องถ่ายทำได้เพียงวันเดียว หนังกำกับโดยผู้กำกับ เชน แด็กซ์ เทเลอร์ โดยบทบาทที่เธอได้รับคือภรรยาสาวชาวลูกทุ่ง ลาเวน ลี หนังเข้าฉายในโรงภาพยนตร์แบบจำกัดโรงฉาย 20 พฤษภาคม 2011 และออกวางจำหน่ายเป็นรูปแบบดีวีดีจำในเดือนมิถุนายน 2011 ในเวลาต่อมา
ปลายปี 2010 เธอตัดสินใจวางมือจากอาชีพนักเขียนชั่วคราว รับแสดงในหนังอินดี้ตลก She Wants Me เรื่องราวความรักในวงการภาพยนตร์และดารา โดยเธอจะสวมบทบาทเป็น คิม พาวเวอร์ส ดาราสาวทรงเสน่ห์
ในเดือนกรกฎาคม 2013 เธอมีชื่อเป็นหนึ่งในนักแสดงหนังตลกเรื่อง Flock of Dudes ร่วมกับนักแสดงชื่อดัง เช่น ลีอา มิเชล, สกายลาร์ ออสติน, เรย์ ลิออตต้า และ ไบรอัน กรีนเบิร์ก มีกำหนดฉายอย่างไม่เป็นทางการในปี 2014
2002 - 2004: Lizzie McGuire to Metamorphosis
ในปี 2002 เธอได้ร้องเพลงประกอบละครโทรทัศน์ของเธอ Lizzie McGuire ในเพลง "I Can't Wait" ซึ่งมีต้นฉบับเป็นเพลงของ บรู๊ค แมคคาลล์มอนด์ และ "The Tiki Tiki Tiki Room" ในอัลบั้มแรกของ DisneyMania อัลบั้มแรกของเธอนั้นคือ Santa Claus Lane (2002) เป็นอัลบั้มรวมเพลงคริสต์มาส เพลงเธอได้ร่วมทำงานกับพี่สาวของเธอ เฮย์ลีย์ ดัฟ, ลิล โรมิโอ และคริสติน่า มิลาน แค่ซิงเกิลเพลง "Tell Me a Story (About the Night Before)" ก็สามารถทำยอดขายได้ถล่มทลาย ขึ้นสู่อันดับที่ 154 ในชาร์ตบิลบอร์ด 200 และยังได้แผ่นเสียงทองคำมาครองอีกด้วย เพลง "Santa Claus Lane" ถูกนำไปให้ประกอบภาพยนตร์เรื่อง The Santa Claus 2 และเพลง "What Christmas Should Be" ก็นำไปใช้ในภาพยนตร์ Cheaper by the Dozen อีกด้วย นอกจากจะร้องเพลง "I Can't Wait" ประกอบละครโทรทัศน์ของเธอแล้ว ในเวอร์ชันภาพยนตร์เธอยังร้องเพลง "Why Not" ประกอบในภาพยนตร์ของเธอ The Lizzie McGuire Movie ที่โด่งดังข้ามโลกไปถึงออสเตรเลีย ส่วนอัลบั้มประกอบภาพยนตร์เรื่องนี้นั้น ก็ทำยอดขายได้ดี
หลังจากนั้นเธอเริ่มทำอัลบั้มที่ 2 ทันที ที่ถือว่าเป็นสตูดิโออัลบั้มแรกของเธอ Metamorphosis (2003) อัลบั้มขึ้นชาร์ตทันทีที่วางจำหน่ายในแคนาดา ก่อนที่จะมาขายดีในอเมริกา เป็นอัลบั้มที่ประสบความสำเร็จอีกอัลบั้มหนึ่งในปีนั้น โดยมียอดรวมขายกว่า 3.7 ล้านแผ่นจนถึงเดือนพฤษภาคม 2005 ซิงเกิลเปิดตัว "So Yesterday" ติดอัลบั้ม Top 10 ไปทั่วโลก ก่อนที่ละครโทรทัศน์เรื่อง Laguna Beach นำเพลง "Come Clean" ไปใช้เป็นเพลงเปิดเรื่อง ซึ่งเพลงนั้นก็นำไปเป็นซิงเกิลที่ 2 และก็ยังสามารถติดชาร์ตไปทั่วโลกทั้งที่สหราชอาณาจักร, ออสเตรเลีย และนิวซีแลนด์ ซิงเกิลที่ 3 "Little Voice" ไม่ได้วางจำหน่ายในอเมริกา แต่จำหน่ายเฉพาะในแคนาดาและออสเตรเลีย
ปลายปี 2003 เธอจึงเริ่มออกทัวร์คอนเสิร์ตครั้งแรกใน Metamorphosis Tour และหลังจากนั้นก็มี Most Wanted Tour ซึ่งทั้ง 2 ทัวร์ของเธอ มียอดการจำหน่ายบัตรชมคอนเสิร์ตที่ขายหมดไปอย่างรวดเร็ว ในเดือนมกราคม 2004 อัลบั้มที่ 2 ของ DisneyMania ใน DisneyMania 2 เธอได้ร้องเพลง "The Siamese Cat Song" ร่วมกับพี่สาวของเธอ และเพลง "Circle of Life" ที่ร่วมร้องกับศิลปินของดิสนีย์ ไม่เท่านั้นสองพี่น้องดัฟยังนำเพลงของ The Go-Gos มาขับร้องใหม่ในเพลง "Our Lips Are Sealed" เพื่อนำไปประกอบภาพยนตร์ A Cinderella Story
พญาหลวงติ๋นมหาวงศ์
เจ้าหลวงติ๋นมหาวงศ์ หรือ เจ้าฟ้าหลวงติ๋นมหาวงศ์  ทรงเป็นเจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2269 - พ.ศ. 2294 และทรงเป็นปฐมบรรพบุรุษแห่งราชสกุล ณ น่าน และราชสกุลเจ้านายเมืองน่าน สาขาอื่น ๆ
ฮิลารี ดัฟ
2005 - 2006: Most Wanted
อัลบั้มที่ 4 ของเธอ Most Wanted (2005) เป็นการนำเพลงที่ประสบความสำเร็จมารวบรวมในอัลบั้มนี้ และเพิ่มเพลงรีมิกซ์ใหม่ รวมทั้งเพลงใหม่ที่แรงบันดาลใจของศิลปินป๊อป-ร็อคอย่าง The Killers และ Muse ลงไปในอัลบั้มด้วย อัลบั้มนี้เปิดตัวได้ดีในชาร์ตบิลบอร์ด 200 ด้วยการเปิดตัวอันดับที่ 1 บนชาร์ตถึง 2 สัปดาห์ติดกัน เช่นเดียวกันกับที่แคนาดา เพลงเปิดอัลบั้มอย่าง "Wake Up" ที่ได้ โจเอล แมดเดน และพี่ชายของเขา เบนจิ สมาชิกของวง Good Charlotte มาร่วมกันทำเพลงนี้ ทำให้เพลงนี้เป็นเพลงที่ไต่ขึ้นชาร์ตบิลบอร์ด 100 สูงที่สุดของเธอ ซิงเกิลที่ 2 "Beat of Mt Heart" ฮิตใน MTV แต่ไม่ขึ้นชาร์ตใดๆ ในอเมริกา และหลังจากนั้นเธอมี 4Ever อัลบั้มรวมเพลงที่มีวางจำหน่ายในอิตาลีเท่านั้น ในปี 2006 เธอได้ร้องเพลงใหม่ร่วมกับพี่สาวของเธอ "Material Girl" ที่เป็นการนำเพลงต้นฉบับสุดฮิตของ มาดอนน่า มาขับร้องใหม่ เพื่อประกอบภาพยนตร์ Material Girls ที่พวกเธอแสดง โดยได้ ทิมบาแลนด์ มาร่วมทำเพลงนี้ให้ด้วย
พญาหลวงติ๋นมหาวงศ์
ประวัติ
พญาหลวงติ๋นมหาวงศ์มาจากเชียงใหม่ ต่อมาพระเจ้ากรุงอังวะโปรดให้พญานาซ้ายให้รวบรวมผู้คนและสร้างเมืองน่านขึ้นมาใหม่และมอบให้พญานาซ้ายดูแล เมื่อพญานาซ้ายดูแลเมืองน่านร่วม 11 ปีได้รับการโปรดให้เป็นพญานาขวาแต่ตัวไม่มีเชื้อเจ้ามาก่อนจึงไม่กล้าขึ้นครองเมือง จึงได้กราบทูลพระเจ้ากรุงอังวะ ขอให้พญาหลวงติ๋นที่อยู่เมืองเชียงใหม่มาครองเมืองน่าน พญาหลวงติ๋นครองเมืองน่านระหว่าง พ.ศ. 2269–2294 ก็ถึงแก่พิราลัย เจ้าอริยวงศ์ (หวั่นท๊อก) พระโอรสจึงได้ปกครองเมืองน่านต่อมา
ฮิลารี ดัฟ
2007 - 2008: Dignity and Independent Music
ในสตูดิโออัลบั้มที่ 4 ของเธอ Dignity เธอมีส่วนร่วมในการทำงานมากในอัลบั้มนี้ โดยได้ร่วมเขียนเพลงกับ Kara DioGuardi และยังได้ Rhett Lawrence Tim & Bob และ Richaed Vission มาร่วมทำเพลงในอัลบั้มนี้ให้ โดยอัลบั้มนี้เปลี่ยนไปอย่างสิ้นเชิง เพราะเปลี่ยนแนวดนตรีเป็นแดนซ์ ซึ่งก็ยังคงมีกลิ่นอายของความเป็นป๊อป-ร็อคอยู่ และเพิ่มชาวน์อิเล็กทรอนิคเข้าไป
ซิงเกิลแรก "Play with Fire" เปิดตัวก่อนอัลบั้ทวางจำหน่ายนานมาก จึงไม่ประสบความสำเร็จนัก จนกระทั่งมาซิงเกิลที่ 2 "With Love" ทำให้เธอเปิดตัวได้สวยงามในชาร์ตบิลบอร์ด 100 และชาร์ต Dance Club Play ในมิวสิกวิดีโอเพลง With Love ยังเป็นการโฆษณาน้ำหอมใหม่ของเธอด้วย With Love...Hilary Duff ที่ออกวางจำหน่ายเดือนกันยายน 2006 อัลบั้มนี้วางจำหน่ายในเดือนเมษายน 2007 และเปิดตัวได้ที่ 4 ในชาร์ตบิลบอร์ด 200 และมียอดขายที่ดีในออสเตรเลีย และสหราชอาณาจักร ทัวร์คอนเสิร์ต Dignity World Tour เริ่มขึ้นปลายปี 2007 พร้อมกับซิงเกิลที่ 3 "Stranger" ที่ฮิตขึ้นชาร์ตทันทีในอเมริกา และในเดือนกันยายน 2007 เธอเริ่มทำเพลงที่จะเป็นซิงเกิลใหม่ของเธอ "Reach Out" ที่เป็นการนำเพลง "Personal Jesus" ของ Depeche Mode มาขับร้องใหม่ ซึ่งมีแผนนำเอามาโปรโมต ก่อนที่อัลบั้มชุดใหม่ของเธอจะออกมาในช่วงปลายปี 2008 นี้ นอกจากนั้นเธอยังร่วมแต่งเพลงในกับศิลปินรุ่นน้องด้วย เพลง "I Will" ที่มีแผนจะใส่ไว้ในอัลบั้มใหม่ของ วาเนสซ่า ฮัดเจน Identified แต่ท้ายที่สุด เพลงนี้ก็ถูกตัดออกไป
พญาหลวงติ๋นมหาวงศ์
พระประวัติในเอกสาร ประวัติศาสตร์เมืองน่าน
ในช่วงปลายของยุคที่เมืองน่านมีสถานะเป็นเมืองขึ้นของพม่า (พ.ศ. 2101 - พ.ศ. 2331) ในปี พ.ศ. 2269 พระมหากษัตริย์พม่าได้โปรดให้พญาหลวงตื๋น (เจ้ามหาวงศ์) เชื้อสายเจ้านายเมืองเชียงใหม่ที่ได้เป็นเจ้าเมืองตื๋นมาเป็นเจ้าเมืองน่าน (พ.ศ.๒๒๖๙ – ๒๒๙๔)21 22 และเป็นปฐมราชวงศ์มหาวงศ์ (ราชวงศ์หลวงติ๋น) ของเจ้าหลวงเมืองน่าน สืบมาจนถึงเมืองนครน่าน เป็นประเทศราชของสยามในปี พ.ศ. 2331
ฮิลารี ดัฟ
2007 - 2008: Dignity and Independent Music
ความสัมพันธ์ของเธอกับค่ายเพลงต้นสังกัด Hollywood Records เริ่มเกิดความไม่เข้าใจกันขึ้น ทำให้เธอจะมีอัลบั้ม Best of Hilary Duff แทนที่จะเป็นสตูดิโออัลบั้มชุดใหม่ เนื่องจากไม่พอใจกับทางค่ายต้นสังกัด โดยในอัลบั้มนี้จะเพิ่มเพลงใหม่ 2 เพลง นั่นคือ Reach Out และ Holiday และจะรวมเอาเพลงฮิตของเธอตั้งแต่เริ่มร้องเพลงมารวมอยู่ในอัลบั้มนี้ โดยในอัลบั้มนี้ได้รับการถูกเมินจากทางค่ายต้นสังกัดเป็นอย่างมาก ทั้งด้านการตลาดและการโฆษณาที่มีการสนับสนุนน้อยมาก ทำให้แฟนคลับของเธอต่างไม่พอใจนัก รวมทั้งการเลื่อนกำหนดวางขายของอัลบั้มนี้มาหลายต่อหลายครั้ง และความล่าช้าของการส่งเพลงใหม่เพื่อโปรโมตตามสถานีวิทยุ และการถ่ายทำมิวสิกวิดีโอที่ล่าช้า และยังไม่กำหนดออกอากาศแต่อย่างใด จึงทำให้อัลบั้มเพลงนี้จะเป็นอัลบั้มเพลงชุดสุดท้ายของเธอภายใต้ต้นสังกัด Hollywood Records ซึ่งสัญญาของเธอจะสิ้นสุดลงปลายปี 2008 นี้
มิวสิกวิดีโอเพลง Reach Out ของเธอ ได้รับการออกอากาศครั้งแรกวันที่ 28 ตุลาคม 2008 ใน MySpace ในขณะที่อัลบั้ม Best of Hilary Duff ของเธอที่วางจำหน่ายในอเมริกา 11 พฤศจิกายน 2008 ไม่ประสบความสำเร็จนัก อัลบั้มเปิดตัวยอดขายได้เพียงไม่ถึง 2,000 แผ่นในสัปดาห์แรก และเปิดตัวได้นอก Billboard Top 200 ซึ่งอยู่ในชาร์ตนั่นได้เพียงสัปดาห์เดียว แต่เพลง Reach Out ของเธอก็สามารถทยานขึ้นสู่อันดับที่ 1 ในฝั่งของ Billboard Hot Dance Club Play ภายใน 4 สัปดาห์นี้ นอกจากนั้น ซิงเกล Reach Out และอัลบั้ม Best of ของเธอนี้ จะไปตีตลาดในอังกฤษเดือนมกราคม
พญาหลวงติ๋นมหาวงศ์
พระชายา ราชโอรส ราชธิดา
เจ้าหลวงติ๋นมหาวงษ์  ท่านมีพระชายา 2 องค์ ประสูติแต่ ราชโอรส ราชธิดา 7 พระองค์ ดังนี้
ดูเพิ่ม
รายพระนามเจ้าผู้ครองนครน่าน
ฮิลารี ดัฟ
2013 - 2016: Breathe In Breathe Out
เดือนตุลาคม 2013 ฮิลารี ดัฟ ได้โพสต์ภาพลงอินสตาแกรมส่วนตัวของเธอ ขณะกำลังบันทึกเสียงเพลงใหม่ในสตูดิโอ ซึ่งเป็นจุดเริ่มต้นการทำงานสตูดิโออัลบั้มที่ 5 ของเธอ ที่ทิ้งระยะห่างจากอัลบั้มก่อนกว่า 6 ปีเต็ม ทั้งนี้เธอยังได้โพสต์ข้อความและภาพร่วมกับโปรดิวเซอร์เพลงชื่อดังหลายคน อาทิเช่น บิลลี่ มานน์, ลินดี้ ร็อบบินส์ หรือ เดวิด ควินโนส เป็นต้น เดือนธันวาคม 2013 เธอได้ให้สัมภาษณ์กับสื่อประเทศแคนาดา ระบุว่า เพลงใหม่ในอัลบั้มชุดที่ 5 จะเป็นแนวป๊อป-อิเล็กทรอนิกส์แดนซ์ มีท่วงทำนองแปลกๆ สอดแทรกความเป็นอินดี้ เธอมีส่วนร่วมในการทำเพลงและเขียนเพลง ประมาณ 7-8 เพลง เดือนมีนาคม 2014 เธอโพสต์ภาพและข้อความระหว่างการเซ็นสัญญากับค่ายเพลงใหม่ ซึ่งยังไม่ระบุว่าเป็นค่ายเพลงใด เดือนพฤษภาคม 2014 เธอให้สัมภาษณ์ระหว่างร่วมงาน iHeart Radio Music Awards ระบุว่า เธอยังคงทำงานเพลงร่วมกับโปรดิวเตอร์และนักแต่งเพลงหลายคน อีกทั้งเธอยังร่วมแต่งเพลงที่ใช้สำหรับในอัลบั้มใหม่ของเธอด้วย เธอยังได้มีโอกาสร่วมงานกับ เอ็ด ชีแรน ซึ่งคาดว่าเพลงใหม่ของเธอจะถูกปล่อยซิงเกลออกมาในช่วงฤดูร้อนปี 2014 ก่อนที่อัลบั้มเพลงชุดใหม่จะออกตามมาในช่วงฤดูใบไม้ร่วงต่อไป
วันที่ 21 กรกฎาคม 2014 เธอโพสต์ผ่านโซเชียลมีเดียเกี่ยวกับซิงเกลเพลงใหม่จากสตูดิโออัลบั้มที่ 5 ซึ่งมีการยืนยันว่าคือเพลง 'Chasing the Sun' ซึ่งประมาณ 1 สัปดาห์ก่อนนั้นได้มีการถ่ายทำมิวสิควิดิโอขึ้นที่ริมชายหาดมาลิบู รัฐแคลิฟอร์เนีย ทั้งนี้ซิงเกลโปรโมทจากสตูดิโออัลบั้มที่ 5 ของเธอได้เปิดตัวอย่างเป็นทางการที่ไนท์คลับชื่อดัง 'Marquee' ในมหานครนิวยอร์ก เมื่อวันที่ 24 กรกฎาคม 2014 และในวันที่ 29 กรกฎาคม 2014 ซิงเกลแรกจากสตูดิโออัลบั้มที่ 5 ของเธอ Chasing the Sun ได้ออกวางจำหน่ายทั่วโลกในระบะดิจิตอล ทั้งนี้ยังได้ระบุว่า อาร์ซีเอเรเคิดส์ เป็นสังกัดค่ายเพลงใหม่ของเธอ ต่อมาในวันที่ 24 กันยายน 2014 เธอได้ปล่อยเพลงซิงเกลโปรโมทเพลงที่ 2 จากสตูดิโออัลบั้มที่ 5 ของเธอคือเพลง All About You และในเดือนพฤษภาคม 2015 เธอได้ปล่อยซิงเกลเพลงใหม่ชื่อว่า Sparks พร้อมกับระบุชื่อสตูดิโออัลบั้มที่ 5 ของเธอคือ Breathe In Breathe Out มีกำหนดวางจำหน่ายทั่วโลกในเดือนมิถุนายน 2015
สตูดิโออัลบั้มที่ 5 Breathe In Breathe Out เปิดตัวยอดขายในอันดับที่ 5 บนชาร์ตบิลบอร์ด Top 200 นับเป็นอัลบั้มชุดที่ 5 ของเธอ ที่สามารถเปิดตัวได้ใน Top 5 และยังมีการตัดซิงเกลในอัลบั้มนี้ออกมาเพื่อโปรโมท Tattoo กับ My Kind แต่ไม่มีการผลิตมิวสิควิดีโออย่างเป็นทางการออกมาแต่อย่างใด อีกทั้งยังมีการวางแผนออกทัวร์อัลบั้มช่วงต้นปี 2016 แต่ต่อมามีการยืนยันชัดเจนว่า เธอไม่มีการเดินทางสายทัวร์ตามที่วางแผนเบื้องต้นเอาไว้ จนกระทั่งเดือนเมษายน 2016 ทางค่ายอาร์ซีเอเรเคิดส์ ได้ลบชื่อของเธอออกจากรายชื่อศิลปินในสังกัด โดยที่ยังไม่ทราบสาเหตุ
An Elixir Novel (Elixir, Devoted & True)
ขณะที่วันที่ 11 ตุลาคม 2011 นวนิยายภาคต่อจาก Elixir เล่มที่ 2 ชื่อว่า Devoted ได้วางจำหน่ายทั่วสหรัฐอเมริกา ภายใต้สำนักพิมพ์ Simon & Schuster เช่นเดิม โดยผลงานเล่มนี้ เธอได้เริ่มต้นเขียนตั้งแต่ปลายปี 2010 เล่าเรื่องราวการผจญภัยของหญิงสาวชื่อ แคลร์ กับเรื่องราวที่ต้องเผชิญกับสิ่งที่ไม่คาดคิดและต้องตัดสินใจ Devoted นวนิยายชุดเล่มดังกล่าว ยังคงได้รับเสียงวิจารณ์ในแง่บวก สุดท้ายกับนวนิยายภาคต่อของ Elixir และ Devoted ซึ่งออกวางจำหน่ายในวันที่ 16 เมษายน 2013 เล่าเรื่องราวบทสรุปของการผจญภัยและปมปริศนาของ แคลร์ ทั้งนี้ True นวนิยายชุดเล่ม 3 เล่มดังกล่าว ได้รับเสียงวิจารณ์ในเชิงลบเป็นเสียส่วนใหญ่
My Little Brave Girl
ในปี 2021 ดัฟได้มีผลงานหนังสือนิทานสำหรับเด็กที่มีชื่อว่า My Little Brave Girl ซึ่งเธอได้เปิดเผยว่า หนังสือเล่มนี้ได้รับแรงบันดาลใจมาจาก แบงก์ส ลูกสาวของเธอ
ผลงานอื่นๆ
เธอเปิดแบรนด์เสื้อผ้าของเธอ Stuff by Hilary Duff ขึ้นในเดือนมีนาคม 2004 ซึ่งเริ่มวางจำหน่ายที่ห้างสรรพสินค้า Target ในสหรัฐอเมริกา, ที่ห้าง Kmart ในออสเตรเลีย, ที่ห้าง Zellers ในแคนาดา และ Edgars Stores ในแอฟริกาใต้ โดยเธอเริ่มจากการขายเสื้อผ้า ขยายสินค้าออกเป็นพวกเครื่องประดับ และเครื่องใช้สำหรับสาววัยรุ่น โดยในปี 2007 เว็บไซต์ Stardoll.com ได้นำเธอไปเป็นพรีเซ็นเตอร์ โดยการเป็นตุ๊กตากระดาษให้สาวๆ มาตกแต่ง แต่งตัวให้เธอ โดยใช้สินค้าจากแบรนด์ของเธอมาตกแต่งและแต่งตัว
ในปี 2004 Playmates Toys ได้นำเธอไปเป็นต้นแบบในการทำตุ๊กตาคนดัง ต่อมาในปลายปี 2006 Mattel ออกจำหน่ายตุ๊กตาบาร์บี้ซูเปอร์สตาร์ โดยมีเธอร่วมเป็นหนึ่งในคอลเล็คชั่น ร่วมกับดาราอีกมากมายทั้ง รีส วิทเทอร์สปูน, บียอนเซ่ และอีกมากมาย